**ΔΗΜΟΣ ΚΑΤΕΡΙΝΗΣ
Δ/ΝΣΗ ΤΕΝΙΚΩΝ ΥΠΗΡΕΣΙΩΝ**

 **ΘΕΜΑ: Περιληπτική διακήρυξη για την επιλογή αναδόχου** **για την κατασκευή του έργου: «****Κατασκευή – Βελτίωση της οδού Μ. Μηλιάς – Καρυών της Δ.Ε. Πέτρας του Δήμου Κατερίνης» εκτιμώμενης αξίας** **806.451,61 ευρώ εκτός ΦΠΑ (Α.Μ. 79/2022).**

Ο Δήμος Κατερίνης διακηρύσσει ανοιχτό ηλεκτρονικό διαγωνισμό για την επιλογή αναδόχου για την κατασκευή του έργου: **«Κατασκευή – Βελτίωση της οδού Μ. Μηλιάς – Καρυών της Δ.Ε. Πέτρας του Δήμου Κατερίνης»** εκτιμώμενης αξίας **806.451,61** ευρώ εκτός ΦΠΑ (Α.Μ. **79/2022**).

Το έργο εμπίπτει στην κατηγορία έργων **ΟΔΟΠΟΙΙΑΣ .**

Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ στον διαγωνισμό που έλαβε συστημικό αριθμό **199312** μέχρι την παρακάτω καταληκτική ημερομηνία και ώραπαραλαβής και οι προσφορές θα αποσφραγιστούν και θα αξιολογηθούν σε όλα τα στάδια από την αρμόδια επιτροπή διενέργειας του διαγωνισμού.

Ημερομηνία ανάρτησης των εγγράφων της σύμβασης & έναρξης υποβολής προσφορών στο ΕΣΗΔΗΣ: **03/05/2023 ημέρα Τετάρτη και ώρα 15:00 μ.μ.**

Η καταληκτική ημερομηνία υποβολής των προσφορών είναι: **19/05/2023, ημέρα Παρασκευή και ώρα 15:00 μ.μ.**

Αρμόδιος υπάλληλος για πληροφορίες: Α. Κατσάρας , Α. Καραγιαννίδης, Μ. Χρονάκη (τηλέφωνο: 2351350 456, 525, 491 και e-mail: katsaras@katerini.gr , karagiannidis@katerini.gr , xronaki@katerini.gr ).

Η διαδικασία θα γίνει με ανοιχτό διαγωνισμό του ά.27 του Ν.4412/2016 και υπό τις προϋποθέσεις του νόμου αυτού, με κριτήριο ανάθεσης την πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) και η οικονομική προσφορά θα συνταχθεί και θα υποβληθεί σύμφωνα με τα οριζόμενα στο ά.95 παρ.2.α του Ν.4412/2016. Τα έγγραφα της σύμβασης διατίθενται ελεύθερα και δωρεάν στον δικτυακό τόπο του διαγωνισμού **199312** [www.promitheus.gov.gr](http://www.promitheus.gov.gr) και στην ιστοσελίδα του δήμου [www.katerini.gr](http://www.katerini.gr).

 Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην κατηγορία έργου κατηγορία/ες **τάξης 1ης και άνω ΕΡΓΩΝ ΟΔΟΠΟΙΙΑΣ** και που είναι εγκατεστημένα σε[[1]](#endnote-1):

 α) σε κράτος-μέλος της Ένωσης,

 β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

 γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 , 5, 6 και 7[[2]](#endnote-2) και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων

Για τη συμμετοχή στο διαγωνισμό απαιτείται εγγυητική επιστολή συμμετοχής **16.129,03** ευρώ. Ο χρόνος ισχύος των προσφορών είναι **δεκατρείς (13)** μήνες.

Το έργο χρηματοδοτείται από ΠΔΕ με ενάριθμο έργου 2014ΣΕ57100004 της ΣΑΕ 571.

Τα έγγραφα της σύμβασης είναι διαθέσιμα στη διεύθυνση (URL) [www.promitheus.gov.gr](http://www.promitheus.gov.gr/) και τα λαμβάνετε ως εξής:

**Α.** Πατάτε στον παρακάτω σύνδεσμο
<http://pwgopendata.eprocurement.gov.gr/actSearchErgwn/faces/active_search_main.jspx>

**Β.** Πληκτρολογείτε όπου Αρ. **Α/Α Συστήματος =** **199312** και όπου Κατάσταση= **ΥΠΟΒΟΛΗ ΠΡΟΣΦΟΡΩΝ
Γ.** Πατάτε το κουμπί Αναζήτηση
**Δ.** Τέλος, πατάτε στον αριθμό του διαγωνισμού που εμφανίζεται ως αποτέλεσμα της αναζήτησης και εμφανίζονται συγκεντρωμένα (**ως συνημμένα**) τα έγγραφα της σύμβασης του διαγωνισμού.

1. Για την κατανόηση πρακτικών διαδικασιών, ιδίως κατά την εξέταση της συμμετοχής τρίτων χωρών σε διαγωνισμούς, βλ. τις «Κατευθυντήριες γραμμές για τη συμμετοχή τρίτων χωρών στην αγορά δημοσίων συμβάσεων της ΕΕ», Βρυξέλλες, 24.7.2019 C(2019) 5494 final. [↑](#endnote-ref-1)
2. Σύμφωνα με το ισχύον κείμενο της ΣΔΣ <https://wto.org/english/tratop_e/gproc_e/gp_gpa_e.htm> [↑](#endnote-ref-2)